બનાસકાંઠા જીલ્લામાં ઠાકોર સમાજમાં દુષણો દૂર થઇ રહ્યા છે. નવી પેઢીના યુવાનો શિક્ષણ તરફ વળ્યા હોઇ સમાજના ઇતિહાસમાં હવે ડોકટરો અને એન્જિનીયરો બહાર આવી રહ્યા છે. ત્યારે વધુને વધુ યુવાનો ઉચ્ચશિક્ષણ મેળવી શકે તેમને કારકિર્દી માટે સાચી દિશા મળી રહે તે માટે બનાસકાંઠા સમસ્ત ઠાકોર સમાજ દ્વારા પાલનપુર ખાતે વિધાર્થી કારકિર્દી માર્ગદર્શન સેમિનારનું આયોજન કરવામાં આવ્યું હતુ. જ્યાં તજજ્ઞો દ્વારા માર્ગદર્શન આપાયું હતુ. આ ઉપરાંત સમાજને ગૌરવ અપાવનારા 19 ડોકટર, 7 એન્જિનિયર, 8 નેશનલ ગેમ્સ રમતવીરો તેમજ ધોરણ 10-12ના તમામ પ્રવાહના જીલ્લા કક્ષાએ આવેલા પ્રથમ ત્રણ તેજસ્વી તારલાઓનું સન્માન કરાયુ હતુ.